परिणाम आया कम तो प्राचार्य का होगा स्थानांतरण
कलेक्टर एवं जिला सीईओ के निर्देश पर जिला शिक्षा अधिकारी ने हाई स्कूल और हायर सेकेंडरी का परीक्षा परिणाम सुधारने स्कूल प्राचार्यों को कड़े दिशा निर्देश दिए है। इसके साथ ही उन्होंने एक दर्जन स्कूलों का निरीक्षण कर शैक्षणिक स्तर का जायजा लिया। इस दौरान बच्चों की एक साथ कक्षाएं लगाने पर शिक्षकों का फटकार भी लगाई।
जिला शिक्षा अधिकारी जेएस बरकड़े ने हाई स्कूल हायर सेकेण्डरी का परीक्षा परिणाम को लेकर शिक्षकों पर शिकंजा कसा है। उन्होंने बेहतर परिणाम को लेकर प्रत्येक स्कूल के नियमित निरीक्षण की व्यवस्था करते हुए निरीक्षण दल का गठन किया है। जिसमें प्राचार्य वशी उल्लाह खान, व्योम जार्ज रघुवंश गुरुदेव, विषय शिक्षक राजेन्द्र अनुरागी ज्ञानपुंज दल के सदस्य राजकुमार शर्मा को शामिल किया गया है। यह दल दिसम्बर से फरवरी तक जिले के सभी 158 हाई स्कूल हायर सेकेण्डरी में उपस्थित होकर पढ़ाई के साथ-साथ रेमेडियल कक्षाओं का अवलोकन करेगा। साथ ही स्कूल के शिक्षकों एवं छात्रों को विषयों में आने वाली कठिनाइयों का भी मौका पर निराकरण करेगा। इसके बाद भी यदि वर्ष 2016 का परीक्षा परिणाम प्रदेश के परिणाम से कम आता है तो संबंधित संस्था के प्राचार्य का स्थानांनतरण प्रस्तावित किया जाएगा। साथ ही विषय शिक्षक की वेतनवृद्धि रोकने की कार्रवाई की जाएगी। प्राथमिक एवं माध्यमिक शाला धौरी में सभी कक्षाओं के बच्चों को एक साथ बैठाकर शिक्षण कार्य करने पर संस्था प्रमुख एवं शिक्षकों को फटकार लगाते हुए पृथक-पृथक कक्षाएं लगाकर शिक्षण कार्य करने के निर्देश दिए। प्राथमिक शाला पलयन पुरवा के शिक्षक उमाशंकर रावत से विद्यालय में बिना हस्ताक्षर किए जनगणना कार्य में जाने के कारण जवाब मांगा गया।
निरीक्षण के दौरान निरीक्षण अकादमिक सदस्य वशी उल्लाह खान प्राचार्य उनके साथ रहे। डीईओ ने निरीक्षण के दौरान समस्त शिक्षकों को निर्देश किया कि वे शैक्षणिक गुणवत्ता पर विशेष जोर दे ताकि बच्चों में दक्षता विकसित की जा सके। विभिन्न स्कूलों में छात्रों की उपस्थिति न्यून पाए जाने पर उन्होंने नाराजी व्यक्त करते हुए संस्था प्रमुखों को निर्देश दिए कि वे बच्चों की उपस्थिति बढ़ाने का प्रयास करें।
जिला शिक्षा अधिकारी ने कई गांवों के स्कूलों का आकस्मिक निरीक्षण किया।
एक दर्जन स्कूलों का किया निरीक्षण
जिला शिक्षा अधिकारी जेएस बरकड़े ने बुधवार को हायर सेकेण्डरी पनौठा, माध्यमिक शाला पनौठा, प्राथमिक शाला पलयन पुरवा, जनकपुर, प्राथमिक एवं माध्यमिक शाला धौरी, प्राथमिक शाला कालापानी, खुशीपुरा, हरिजनबस्ती, प्राथमिक माध्यमिक शाला परापट्टी, प्राथमिक माध्यमिक एवं हायर सेकेण्डरी बंधीकलां का आकस्मिक निरीक्षण किया। हायर सेकेण्डरी पनौठा में श्रीमती एकता सिंह राय वरिष्ठ शिक्षक एवं हायर सेकेण्डरी बंधीकलां में हरिओम त्रिपाठी वरिष्ठ शिक्षक अनुपस्थित मिलें। दोनों शिक्षकों की एक दिन की वेतन काटने के निर्देश संकुल प्राचार्यों को मौके पर ही दिए गए।
आदेश
hin_Deva hin_Deva hin_Deva hin_Deva hin_Deva hin_Deva hin_Deva hin_Deva